**Csongrád Város Polgármesterétől**

Száma: Önk/27-1/2021.

Témafelelős: Dr. Juhász László

**ELŐTERJESZTÉS**

**Csongrád Városi Önkormányzat Képviselő-testületének**

**hatáskörében eljáró Polgármester döntéséhez**

**Tárgy:** Intézkedés a Piroska János téri piac működésével kapcsolatban

**Tisztelt Képviselő-testület!**

A Kormány az élet- és vagyonbiztonságot veszélyeztető tömeges megbetegedést okozó SARS-CoV-2 koronavírus-világjárvány következményeinek elhárítása, a magyar állampolgárok egészségének és életének megóvása érdekében Magyarország egész területére veszélyhelyzetet hirdetett ki a 27/2021. (I. 29.) Korm. rendelettel.

A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46.§ (4) bekezdésének felhatalmazása alapján, a képviselő-testület feladat-és hatáskörét gyakorolva, Csongrád város Polgármestere az alábbiakat terjeszti elő.

A védelmi intézkedések ideiglenes szigorításáról szóló 104/2021. (III. 5.)Korm. rendeletben foglaltakra tekintettel, mely szabályozza az üzletek nyitvatartását, elrendelem, hogy a Piroska János téri piac területén - 2021. március 8. napjától 2021. március 22. napjáig - hasonló szabályok érvényesüljenek a termékkörök tekintetében.

Ennek megfelelően olyan terméket lehet árulni, - élelmiszer-és vegyi áru – amely lehetővé teszi e termékek forgalmazásával érintett üzletek nyitvatartását. Azon termékeket, amelyek bolti forgalmazása jelzett időpontig tilos, a piac területén sem szabad árulni.

Mindezekre figyelemmel, az alábbi határozati javaslatot hozom:

**Határozati javaslat**

A Kormány az élet- és vagyonbiztonságot veszélyeztető tömeges megbetegedést okozó SARS-CoV-2 koronavírus világjárvány következményeinek elhárítása, a magyar állampolgárok egészségének és életének megóvása érdekében Magyarország egész területére veszélyhelyzetet hirdetett ki a 27/2021.(I.29.) Korm. rendelettel.

A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46.§ (4) bekezdésének felhatalmazása alapján veszélyhelyzetben a települési önkormányzat képviselő-testületének feladat-és hatáskörét gyakorolva, a polgármester a Piroska János téri piac működésével kapcsolatban az alábbi döntést hozza.

**A piac területén 2021.március 08. napjától 2021. március 22. napjáig kizárólag élelmiszer-és vegyi áru termék forgalmazható.**

Felhívom az üzemeltetőt a fentiek betartatására.

Felelős: Bedő Tamás polgármester

 Komlósi Mihály, a Városellátó Intézmény vezetője

Határidő: azonnal

Erről jegyzőkönyvi kivonaton értesítést kap:

1. Képviselő-testület tagjai
2. a Városellátó Intézmény

Csongrád, 2021. március 05. Bedő Tamás

 polgármester